बजट आ रहा है, हर बार आता है. वित्त मंत्री हर बार संसद में बजट भाषण देते हैं, इस बार भी देंगे. मीडिया हर बार कवर करता है, इस बार भी करेगा. लेकिन बजट में नया क्या होगा? नया तो बजट से पहले ही हो चुका है. बरसों से पाइप लाइन में पड़ी जीएसटी को अमली जामा पहनाया जा चुका है. छोटे कारोबारी बहुत नाराज थे. लेकिन धीरे-धीरे जीएसटी की आदत पड़ रही है और असंतोष कम हो रहा है. नोटबंदी का गर्दो-गुबार भी शांत हो गया है. ऐसे में सवाल यह है कि देश इस बजट को किस तरह देखेगा.